b'\n_START_ARTICLE_\nAmerican Lafrance\n_START_PARAGRAPH_\nAmerican LaFrance (ALF) er en amerikansk produsent av utrykningskj\xc3\xb8ret\xc3\xb8yer, basert i Ladson, S\xc3\xb8r-Carolina. Selskapet fokuserer prim\xc3\xa6rt p\xc3\xa5 brann- og redningskj\xc3\xb8ret\xc3\xb8y._NEWLINE_American LaFrance Fire Engine Company er en av de eldste og mest kjente produsentene av brann- og redningskj\xc3\xb8ret\xc3\xb8y. Selskapet har r\xc3\xb8tter tilbake til 1832, da selskapene som senere ble til American LaFrance produserte h\xc3\xa5nddrevne og dampdrevne pumper til bekjempelse av brann. I 1873 stiftet Truckson LaFrance og hans partnere LaFrance Manufacturing Company, som produserte og solgte h\xc3\xa5nddrevne pumper. Selskapet The International Fire Engine Company, som var forgjengeren til American LaFrance, bygget ogs\xc3\xa5 noen dampdrevne pumper mellom 1903 og 1907. Blant apparatene International produserte var hestetrukne brannkj\xc3\xb8ret\xc3\xb8yer, slangevogner, stiger, vannt\xc3\xa5rn med mer. Selskapet American LaFrance Fire Engine Company ble offisielt stiftet i 1903, med kontorer i Elmira, New York. ALF leverte sin f\xc3\xb8rste motoriserte brannbil i 1907, og i \xc3\xa5renes l\xc3\xb8p bygget American LaFrance tusenvis av brannkj\xc3\xb8ret\xc3\xb8y av alle slag, inkludert stigebiler, dykkerbiler og brannbiler for flyplasser. American LaFrance-kj\xc3\xb8ret\xc3\xb8yer er lett gjenkjennelige. _NEWLINE_I 1995 ble selskapet kj\xc3\xb8pt av Freightliner LLC, som er et underselskap av DaimlerChrysler. Freightliner fortsatte \xc3\xa5 bruke American LaFrances navn og betegnelser, men mange av produktene er bygget p\xc3\xa5 chassis fra Freightliner LLC M2 eller Sterling Acterra-lastebilene. ALF har produksjonslokaler i Ephrata (Pennsylvania), Sanford (Florida) og Hamburg (New York). Per 2005 er American LaFrance USAs femte st\xc3\xb8rste produsent av utrykningskj\xc3\xb8ret\xc3\xb8yer._NEWLINE_I desember 2005 ble det kjent at Freightliner hadde solgt eierskapet av American LaFrance til det New York-baserte investeringsfirmaet Patriarch Partners, LLC. Hovedkvarteret og fabrikken i Ladson, S\xc3\xb8r-Carolina er ikke inkludert i salget, men Patriarch Partners f\xc3\xa5r bruke fabrikken frem til begynnelsen av 2007, n\xc3\xa5r Daimler-Chrysler tar over for \xc3\xa5 produsere Dodge Sprinter (Mercedes Sprinter i Europa). Under nytt eierskap vil ALF flyttes til Charleston, S\xc3\xb8r-Carolina, sommeren 2007.'